November 25, 2021 – Swartland Joernaal Skip to content
Sokkertoernooi vir Vallei
Die eerste Lavazza-sokkertoernooi is die naweek op Riebeek-Kasteel aangebied. Hierdie inisiatief is Jan Lievens, eienaar van Nic's Nibbles op die dorp, van stapel gestuur. Die spanne het op die sokkerveld meegeding om die kroon en die span van Eight Feet United van Kloovenburg het met die louere weggestap.
By die eerste raadsvergadering van die nuut-verkose raad van die Swartland Munisipaliteit, is die 16 Dae van Aktivisme teen Geweld teen Vroue en Kinders amptelik afgeskop. Hierdie inisiatief word ook deur die munisipaliteit ondersteun.
New mayor with big plans for Swartland
On Tuesday, 16 November 2021, the new mayor of the Swartland municipal area was inaugurated.
Originally from Darling and previously mayor of the West Coast District Municipality, the honorable Harold Cleophas, lacks no experience and has a long resumé.
His impeccable work ethic is admirable and through his speech it was clear that he's got major plans and changes in store for this municipal area, that he will be serving for the next five years.
The challenges are real and in any municipal district you will often find, that some need more urgent attention than others.
High on the new mayor's list is local economic development which will focus on the unemployment problem that our municipal area is facing.
Mentioning in his speech that proposals, to help with this issue, are expected to be handed in by councillors at the end of February 2022.
The youth and elderly are also a priority, emphasising that programs need to be put in place to assist and address the needs of these two groups. Another factor that is held in high regard in Malmesbury, is cleanliness, and residents can rest assured that this, including infrastructure, fixing of roads, will definitely receive attention over the next 5 years.
It was emphasized by the mayor that Swartland municipality will be spending money where it needs to be spent.
Kenner gee raad: Hoe om te sorg vir jou somertuin
Ja, dit is sowaar al weer Desember en dan gaan baie van ons tuiniers mos bietjie met verlof, Die tuin moet reg voorberei word vir daardie tydperk om te verhoed dat die grond uitdroog en jou plante verlep of selfs doodgaan,
Gooi 'n lekker dik lag kompos tussen jou plante om as grondkombers te dien – dit hou die vog in die grond en dien ook as bemesting. Jy kan ook by plante wat sensitief is vir uitdroging drie produkte gebruik wat in die grond ingewerk word om water te "stoor" vir tye wanneer die plant dit nodig het. Dit werk ook baie effektief vir plante in houers, potte en hangmandjies. Doen navraag by jou plaaslike kwekery vir die regte gebruik daarvan.
Indien jy 'n besproeiingstelsel in jou tuin het, maak seker dat alles behoorlik werk. Indien dit 'n handstelsel is, sorg dat die persoon wat jou tuin moet natlei, weet wat hy of sy doen. Indien dit 'n outomatiese stelsel is, sorg dat jy 'n vars bystand-battery insit en kry ook iemand wat weet hoe werk die stelsel om so af en toe te kom kyk of alles nog werk.
Dan is daar 'n paar peste en plae wat begin probleme gee:
Blaaspootjies: (thrips) is 'n baie klein goggatjie wat van wit in die nimfstadium tot pikswart in volwasse stadium, plante aanval. By rose suig dit die blomknoppe só dat dit glad nie wil oopmaak nie. Party plante se blare rol toe, met die nimfies binne-in en ander plante se blare raak op die bokant so gespikkeld en aan die onderkant kry dit swart uitskeidings wat soos sandpapier voel.
Rooispinnekop (red spider mite) is ook 'n baie klein insek wat gewoonlik aan die onderkant van blare wegkruip en plantsap uitsuig. Soms word die blare, blomme en stingels met 'n dun spinnerakweb toegespin. Die eerste tekens is gewoonlik sigbaar as die blare so 'n asvaal, gespikkelde sout-en-peper-voorkoms kry.
Snybekkewer/wingerskalander – vreet gewoonlik aan plante se blare, dat dit lyk soos iets wat met donshael geskiet is. Dit is 'n vaalgrys tot ligswart klein kewer, wat snags uitkom en bedags wegkruip.
Wanneer jy probleme met dié plae het, kan jy gerus 'n paar blare of klein takkie saamneem na jou kwekery, om die regte middels daarvoor te kry.
Indien jy tuisbly dié Kerstyd – geniet jou tuin!
Onthou: Koop plaaslik en sorg só vir jou eie gemeenskap.
Geseënde Kersfees en voorspoed vir 2022!!
Eerste kopers: Hoe om te spaar en te begroot
Om vir die eerste keer 'n huis te koop kan senutergend wees juis omdat daar baie faktore is wat in ag geneem moet word.
Vir talle jong Suid-Afrikaners is dit nie noodwendig moontlik om 'n huis te koop nie aangesien hulle salarisse te klein is om 'n huislening te bekom, of omdat hulle nie derduisende rande het wat rondlê om oordragskoste te betaal nie.
Karmen Wessels van die digitale lewensversekeraar Sanlam Indie is van mening dat alhoewel die toestande beslis uitdagend is vir jong mense wat die eerste keer eiendom wil koop, dit tog nie heeltemal buite hulle bereik is nie. Sy raai voornemende huiskopers aan om eiendomswebwerwe dop te hou om 'n idee te kry van die tipe eiendom waarin hulle belangstel, en van wat eiendomspryse in verskillende woonbuurte is.
"Dit is ook belangrik om onmiddellik te begin spaar indien jy dit nog nie begin doen het nie, hetsy vir 'n deposito of die ander kostes wat aan huiskoop verbonde is," sê Wessels. "Hoe groter die deposito is wat jy kan betaal, hoe minder sal jou maandelikse verbandterugbetalings en algehele langtermynkoste wees."
Dubbel die inkomste beteken dubbel die kans om vir 'n verband te kwalifiseer. "As jy wel kies om 'n eiendom saam met 'n vennoot of vriend te koop, maak seker dat jy 'n kontrak opstel om beide van julle te beskerm in die geval van 'n argument, die verkoop van die eiendom, of die afsterwe van een van die partye," sê Wessels.
Wanneer 'n reusebelegging soos om 'n eiendom te koop, oorweeg word, is dit tyd om jou maandelikse begroting en finansiële situasie op 'n veel holistieser wyse te beskou, meen Wessels. "Oorweeg besparing op ander gebiede, soos om jou motor af te gradeer of om 'n paar luukses uit die begroting te sny waarsonder jy vir 'n jaar of twee kan klaarkom."
Wanneer jy uiteindelik jou droomhuis gevind het, is dit tyd om 'n aanbod te maak en 'n bank vir 'n lening te nader om die koopprys of 'n gedeelte daarvan te verseker. Lethabo Mashishi, vennoot en akteprokureur by die regsfirma Adams & Adams, wys egter daarop dat dit nie die enigste finansiële uitgawe is wat jy in ag moet neem wanneer jy eiendom koop nie.
Wanneer jy uiteindelik ná registrasie 'n trotste nuwe huiseienaar is, is daar egter ook ander koste om aan te dink. Dit sluit in eiendomsversekering, munisipale tariewe en belastings, elektrisiteit-, water- en sanitasiekostes asook heffings.
"Dit is noodsaaklik om deeglike finansiële beplanning te doen wanneer jy beoog om 'n eiendom te koop. Daar is aansienlike koste-implikasies om aan te dink voordat jy 'n huiseienaar word. As jy dit verstaan, sal jy in staat wees om jou finansies noukeurig te beplan. Dit is raadsaam om vooraf behoorlike navorsing te doen, of alternatiewelik om 'n kundige in die eiendomsreg te raadpleeg om 'n duidelike begrip te kry van die kostes en proses daaraan verbonde wanneer eiendom gekoop word."
Yzerfontein Spar beste in SA
Die Yzerfontein Spar, een van die anker-winkels in die Ocean Village-sentrum op hierdie kusdorp van die Swartland, is verlede week vereer toe hulle die toekenning as die beste Spar-winkel in die land ontvang het. Hierdie winkel het onlangs na die nuwe perseel verhuis, vergroot, vernuwe en verbeter op die bestaande winkel wat oorkant die pad van hierdie sentrum was. Onder die eienaarskap van Jason en Ashleigh Nel, het hierdie winkel uitgebrei en talle toekennings die afgelope paar maande ingepalm.